Saudi-Arabia teloitti neljä hasiksen hallussapidosta - Ulkomaat - Uutiset - MTV.fi
Saudi-Arabia teloitti neljä hasiksen hallussapidosta
Ulkomaat Julkaistu 19.08.2014 21:17
Saudi-Arabia on teloittanut neljä miestä hasiksen hallussapidosta, kertoivat paikalliset tiedotusvälineet tiistaina.
Sharia-lakiin nojautuva maa on teloittanut kahden viikon aikana jo 17 ihmistä.
Miehet olivat kotoisin Najranista, läheltä Jemenin rajaa. Ihmisoikeusjärjestö Amnesty Internationalin mukaan teloitetut olivat samaan sukuun kuuluneet kaksi veljesparia. Amnestyn mukaan miehiä saatettiin kiduttaa tunnustuksen saamiseksi.
Sharia-lain tulkinta vaihtelee huomattavasti, sillä jokainen tuomari määrittelee tuomionsa oman islamilaisen lain tulkintansa mukaan.
Kuningas Abdullah määräsi vuonna 2007 maan oikeusjärjestelmän uudistettavaksi, mutta uudistukset ovat edenneet hitaasti.
”Pelkkää propagandaa” – venäläisiä tv-kanavia pannaan Ukrainassa Itävallassa kaksi epäiltyä Ebola-tapausta